

**Előterjesztés**

**A polgármester 2025. évi szabadság-ütemtervének jóváhagyásáról**

Tisztelt Közgyűlés!

A közszolgálati tisztviselőkről szóló 2011. évi CXCIX. törvény (továbbiakban Kttv.) 2014. december 12. napjától hatályos VII/A. Fejezete tartalmazza a polgármester, alpolgármester foglalkoztatási jogviszonyára vonatkozó különös rendelkezéseket.

A Kttv. 225/A. § (1) bekezdése alapján a polgármester tekintetében a képviselő-testület gyakorolja a munkáltatói jogokat.

A szabadság kiadása tekintetében a Kttv. 225/C. § (1) – (4) bekezdése az alábbiakat tartalmazza:

*(1) A főállású polgármester évi huszonöt munkanap alapszabadságra és tizennégy munkanap pótszabadságra jogosult.*

*(2) A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.*

*(3) Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.*

*(4) A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.*

A Kttv. 102. §-a, amely a 16 évesnél fiatalabb gyermekek utáni, a gyermek születése esetén járó, valamint az egészségkárosodás megállapítása miatti pótszabadságról rendelkezik, a polgármesteri (alpolgármesteri) foglalkoztatási jogviszony tekintetében nem alkalmazható, a Kttv. 225/L. § alapján.

A polgármester 2024. évről 6 nap szabadságot hozott át. A 2025. évre a Kttv. 225/C. § (1) bekezdése alapján 39 nap szabadság igénybevételére jogosult. A fentiek alapján a 2025. évre járó összesen 45 nap szabadság ütemezésére az alábbiak szerint teszek javaslatot:

**2025 év**

január 3 nap

február 1 nap

március 5 nap

április 5 nap

május 0 nap

június 0 nap

július 5 nap

augusztus 14 nap

szeptember 5 nap

október 1 nap

november 0 nap

december 6 nap

**Összesen: 45 nap**

Kérem a T. Közgyűlést, hogy az alábbi határozati javaslatot elfogadni szíveskedjen.

Eger, 2025. 01. 15.

**Vágner Ákos**

polgármester

**Határozati javaslat:**

Eger Megyei Jogú Város Önkormányzatának Közgyűlése a Polgármester 2025. évi szabadságának ütemezését az alábbiak szerint hagyja jóvá**:**

**2025 év**

január 3 nap

február 1 nap

március 5 nap

április 5 nap

május 0 nap

június 0 nap

július 5 nap

augusztus 14 nap

szeptember 5 nap

október 1 nap

november 0 nap

december 6 nap

**Összesen: 45 nap**

**Határidő**: 2025. december 31.

**Felelős**: dr. Barta Viktor jegyző